1992R0388 — ET — 01.01.2001 — 005.002

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.







Käesolev konsolideeritud versioon sisaldab viiteid Euroopa arveldusühikule ja/või eküüle, mida alates 1. jaanuarist 1999 peaks käsitlema viitena eurole – nõukogu määrus (EMÜ) nr 3308/80 (EÜT L 345, 20.12.1980, lk 1) ja nõukogu määrus (EMÜ) nr 1103/97 (EÜT L 162, 19.6.1997, lk 1).









▼B

KOMISJONI MÄÄRUS (EMÜ) nr 388/92,

18. veebruar 1992,

millega sätestatakse teraviljatoodete Prantsusmaa ülemeredepartemangudesse tarnimise erikorra üksikasjalikud rakenduseeskirjad ja kehtestatakse hinnanguline tarnebilanss







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. detsembri 1991. aasta määrust (EMÜ) nr 3763/91, millega kehtestatakse erimeetmed Prantsusmaa ülemeredepartemangude kindlustamiseks teatavate põllumajandustoodetega, ( 1 ) eriti selle artikli 2 lõiget 6, ning arvestades, et: ning arvestades, et: komisjoni määrusega (EMÜ) nr 131/92 ( 2 ) sätestatakse ühised üksikasjalikud eeskirjad teatavate põllumajandustoodete Prantsusmaa ülemeredepartemangudesse tarnimise erikorra rakendamiseks; komisjoni määrusega (EMÜ) nr 3719/88, ( 3 ) viimati muudetud määrusega (EMÜ) nr 92/91, ( 4 ) on sätestatud üksikasjalikud eeskirjad eriti impordilitsentside kohta; komisjoni määrusega (EMÜ) nr 891/89, ( 5 ) viimati muudetud määrusega (EMÜ) nr 3562/91, ( 6 ) on sätestatud üksikasjalikud lisa- ja erieeskirjad teraviljasektori kohta; teraviljasektori kaubandustavasid ning kliidega kauplemise eripära arvesse võttes tuleks ette näha üksikasjalikud eeskirjad, mis täiendavad või teevad erandi määruse (EMÜ) nr 131/92 sätetest; vastavalt määruse (EMÜ) nr 3763/91 artiklile 2 tuleks koostada Prantsusmaa ülemeredepartemangude hinnanguline teraviljatoodete tarnebilanss; see bilanss peaks võimaldama kõnealuste toodete planeeritud koguseid omavahel vahetada ja kui peaks vaja olema, suurendama majandusaastaks kindlaksmääratud söödateravilja üldkogust; tuleks sätestada, et liikmesriik nimetab impordilitsentside ja toetussertifikaatide väljaandmise ning toetusetaotluste vastuvõtmise ja toetuse maksmisega tegeleva pädeva asutuse; tuleks koostada litsentsi- ja sertifikaaditaotluste esitamise ajakava ning kindlaks määrata taotlustele esitatavad nõuded, eriti seoses nõutavate tagatistega; lisaks tuleks vastavalt tarnevajadustele ja tõrgeteta haldamise huvides fikseerida impordilitsentside ja toetussertifikaatide kehtivusaeg, sätestades toetussertifikaatidele Prantsusmaa ülemeredepartemangude eriolukorda arvestades pikema kehtivusaja; tuleks sätestada, et ühendusest pärit teraviljatoodetele määratavat tarnetoetust korrigeeritakse kõnealuse toote toetussertifikaadi taotlemise kuul kehtiva künnishinna ja sertifikaadi kasutamise kuul kehtiva künnishinna erinevuse põhjal, et vältida enne saagikoristust tarnekohustusi, mis saavad toetust uueks majandusaastaks, ja võtta arvesse teraviljasektori tavasid; et tagada tarnekokkulepete tõrgeteta haldamine, tuleks sätestada lisanõuded tagatise vabastamiseks; käesoleva määrusega ettenähtud meetmed on kooskõlas teravilja korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

▼M8

1. Prognoositava tarnebilansi kogused, mille suhtes ei kohaldata määruse (EMÜ) nr 3763/91 artikli 2 kohaselt kolmandatest riikidest importimisel tollimaksu ja mille puhul antakse ühenduse toetust, on esitatud lisas.

▼M5

2. Ilma et see piiraks teravilja kindlaksmääratud üldkoguse suurendamist majandusaasta jooksul, võib vastavaid kõnealuse teravilja kindlaksmääratud koguseid ületada kõige rohkem 20 %, tingimusel et üldkogust on järgitud. Sorgot käsitatakse käesoleva määruse kohaldamisel maisina.

▼M1

3. Nõukogu määruse (EMÜ) nr 3763/91 artikli 2 ja artikli 3 lõike 1 kohaldamisel käsitatakse arengumaadena nõukogu 20. detsembri 1990. aasta määruse (EMÜ) nr 3833/90 (millega kohaldatakse üldiseid tariifseid soodustusi 1991. aastal teatavate arengumaadest pärit põllumajandussaaduste ja -toodete suhtes, ( 7 ) viimati muudetud määrusega (EMÜ) nr 3587/91 ( 8 ), III ja V lisas loetletud arengumaid.

▼B

Artikkel 2

Asjaomane liikmesriik määrab pädeva ametiasutuse, kes:

a) annab välja määruse (EMÜ) nr 131/92 artikli 2 lõikes 1 ettenähtud impordilitsentsi;

b) annab välja kõnealuse määruse artiklis 3 ettenähtud abisertifikaadi ja

c) maksab toetust ning haldab tagatisi.

Artikkel 3

Määruse (EMÜ) nr 131/92 sätteid kohaldatakse mutatis mutandis.

Artikkel 4

▼M5

1. Litsentsi- ja sertifikaaditaotlused esitatakse pädevale asutusele iga kuu esimese viie tööpäeva jooksul. Ühendusest pärit ja CN-koodide 1103 ja 1107 ning 2309 90 31, 2309 90 33, 2309 90 41, 2309 90 43, 2309 90 51 ja 2309 90 53 alla kuuluvate teraviljatoodete tarnimisega seotud toetussertifikaatide taotlusi ning Prantsuse Guajaanasse teravilja tarnimisega seotud toetussertifikaatide taotlusi võib siiski esitada iga kuu mis tahes tööpäeval. Litsentsi- või sertifikaaditaotlus võetakse vastu üksnes juhul, kui:

a) selles ei ületata iga taotluste esitamise ajavahemiku puhul saadaolevat maksimumkogust;

b) enne litsentsi- ja sertifikaaditaotluste esitamiseks sätestatud tähtaja lõppu on esitatud tõend, et asjaomane pool on esitanud tagatise 23 eküüd tonni kohta.

▼B

2. Kui litsentsid või sertifikaadid antakse ühtse vähenduskoefitsiendi määramise tõttu välja väiksemate koguste jaoks kui taotluses esitatud, võib taotleja oma taotluse tagasi võtta, esitades kirjalikult vastava palve ühe tööpäeva jooksul pärast vähenduskoefitsiendi määramise päeva.

Artikkel 5

1. Impordilitsentside kehtivusaeg lõpeb nende väljaandmiskuule järgneva kuu viimasel päeval.

2. Toetussertifikaatide kehtivusaeg lõpeb nende väljaandmiskuule järgneva teise kuu viimasel päeval.

▼M8

Artikkel 6

Tarnetoetust kohandatakse:

a) kõikide lisas loetletud teraviljatoodete puhul, v.a mais, terasorgo, linnased ja kõvast nisust valmistatud jahu, ajavahemikul sama majandusaasta augustist kuni maini kõnealuse teravilja jaoks asjaomaseks majandusaastaks kinnitatud sekkumishinna suhtes kohaldatud igakuise tõusu võrra, mida on korrutatud nende kuude arvuga, mis jäävad toetussertifikaadi taotlemise kuu ja selle kuu vahele, mil kõik kogused kantakse sertifikaati. Esimene kohandus tehakse sertifikaaditaotluse esitamise päevale järgneva kalendrikuu esimesel päeval;

b) maisi ja terasorgo puhul ajavahemikul ühe majandusaasta novembrist kuni järgmise majandusaasta augustini kõnealuse teravilja jaoks eelmiseks majandusaastaks kinnitatud sekkumishinna suhtes kohaldatud igakuise tõusu võrra, mida on korrutatud nende kuude arvuga, mis jäävad toetussertifikaadi taotlemise kuu ja selle kuu vahele, mil kõik kogused kantakse sertifikaati. Esimene kohandus tehakse sertifikaaditaotluse esitamise päevale järgneva kalendrikuu esimesel päeval;

c) linnaste ja kõvast nisust valmistatud jahu puhul ajavahemikul sama majandusaasta augustist kuni maini asjaomaseks majandusaastaks kinnitatud sekkumishinna suhtes kohaldatud igakuise tõusu võrra, mida on korrutatud ühelt poolt nende kuude arvuga, mis jäävad toetussertifikaadi taotlemise kuu ja selle kuu vahele, mil kõik kogused kantakse sertifikaati, ning teiselt poolt töötlemiskoefitsientidega, mis on linnaste puhul 1,3 ja kõvast nisust valmistatud jahu puhul 1,5. Esimene kohandus tehakse sertifikaaditaotluse esitamise päevale järgneva kalendrikuu esimesel päeval;

d) kõikide toodete puhul, v.a mais ja terasorgo, kui toetussertifikaat kehtib kauem kui majandusaasta lõpuni, ja kõikide uue majandusaasta jooksul sertifikaati kantud tarnete puhul järgmiselt: toetust vähendatakse summa võrra, mis võrdub eelmise ja uue majandusaasta sekkumishindade vahega (v.a igakuised tõusud), ja summa võrra, mis võrdub uue majandusaasta igakuise tõusuga, mida korrutatakse augusti ja sertifikaaditaotluse esitamise kuu vahele jäävate kuude arvuga, augusti kaasa arvates;

▼M9

e) maisi ja terasorgo puhul, kui toetussertifikaat kehtib kauem kui septembri lõpuni, ja kõikide alates 1. oktoobrist sertifikaati kantud tarnete puhul järgmiselt: toetust vähendatakse summa võrra, mis võrdub eelmise ja uue majandusaasta sekkumishinna vahega (v.a igakuised tõusud), ja summa võrra, mis võrdub eelmise majandusaasta igakuise tõusuga, mida korrutatakse novembri ja sertifikaaditaotluse esitamise kuu vahele jäävate kuude arvuga, novembrit kaasa arvates.

▼M8

Punktides d ja e sätestatud kohandamist siiski ei kohaldata juhul, kui ettevõtja esitab sihtpiirkonna pädevale asutusele tõendi selle kohta, et:

— muude toodete kui maisi ja terasorgo tarned, mis on esitatud toetussertifikaati kandmiseks, on saadetud enne 1. juulit ja

— maisi ja terasorgo tarned, mis on esitatud toetussertifikaati kandmiseks, on saadetud enne 1. oktoobrit.

Sellise tõendina käsitatakse veokirja või muud veodokumenti, mis pakub piisavaid tagatisi ja on lähetamishetkel nõuetekohaselt koostatud.

▼B

Artikkel 7

Tagatised vabastatakse, kui:

a) pädev asutus ei ole taotlust rahuldanud;

b) taotlus on tagasi võetud vastavalt artikli 4 lõikele 2;

c) on esitatud tõend, et litsentsi või sertifikaati on kasutatud; sel juhul vabastatakse tagatis võrdeliselt litsentsile või sertifikaadile märgitud kogustega;

d) on esitatud tõend, et asjaomane toode on muutunud kasutuskõlbmatuks või et toimingut ei ole olnud võimalik sooritada vääramatu jõu tõttu.

Artikkel 8

Käesolev määrus jõustub Euroopa Ühenduste Teatajas avaldamisele järgneval päeval.

Käesolev määrus on tervikuna siduv ja vahetult kohaldatav kõikides liikmesriikides.

▼M20









LISA







Teravilja tarnebilanss Prantsuse ülemeredepartemangude jaoks (2001) (tonnides) Kolmandatest riikidest (AKV riikidest/arengumaadest) või ühendusest pärit teravili Pehme nisu Kõva nisu Oder Mais Kõvast nisust valmistatud jahu ja tangud Linnased Kaer Guadeloupe 53 000 — 500 24 000 — — — Martinique 14 000 — 600 30 000 600 420 250 Prantsuse Guajaana 150 — 200 1 500 — — — Réunion 35 000 — 8 000 132 500 — 3 500 — Kokku 102 150 — 9 300 188 000 600 3 920 250 Kokku 304 220